Incendiu puternic în Timiș. Un magazin a ars în totalitate. .
Un incendiu puternic a avut loc luni dimineața la un magazin din Sânnicolau Mare. Incendiul a fost lichidat după aproximativ o oră. Nu au fost înregistrate victime.
Un incendiu puternic a avut loc luni dimineața în Sânnicolau Mare, judeţul Timiş. Un magazin cu produse chinezești a ars în totalitate pe o suprafață de 500 de metri pătrați.În jurul orei 2.00, o persoană a sunat la 112 şi a semnalat incendiul. Focul s-a răspândit rapid şi a cuprins toată clădirea.Cinci autospeciale au intervenit de urgenţă. 19 pompieri au reuşit să lichideze incendiul în circa o oră.Nu au fost înregistrate victime, dar pagubele materiale sunt însemnate, marfa din magazin arzând în totalitate.Nu se ştie încă de la ce a pornit incendiul, dar se fac cercetări.